“บลูมเบิร์ก” ตีข่าว! กองทุนใหญ่ยุโรป “Amundi SA” จ่อเข้าซื้อ “บลจ.กสิกรไทย” พ.ย.นี้
สำนักข่าว “บลูมเบิร์ก” เผยกองทุนใหญ่ยุโรป “Amundi SA” จ่อเข้าซื้อ “บลจ.กสิกรไทย” คาดว่าจะยื่นข้อเสนอภายในสองสัปดาห์นี้
สำนักข่าว “บลูมเบิร์ก” เผยกองทุนใหญ่ยุโรป “Amundi SA” จ่อเข้าซื้อ “บลจ.กสิกรไทย” คาดว่าจะยื่นข้อเสนอภายในสองสัปดาห์นี้
27 ต.ค. 2565

สำนักข่าวบลูมเบิร์กรายงานโดยอ้างอิงแหล่งข่าวที่เกี่ยวข้องว่า Amundi SA ซึ่งเป็นผู้จัดการกองทุนที่ใหญ่ที่สุดในยุโรป และ CVC Capital Partners และ TPG Inc. ซึ่งเป็นบริษัทที่ทำธุรกิจเข้าลงทุนในบริษัทนอกตลาด หรือตลาดรองทั่วโลก อยู่ในรายชื่อผู้ที่จะเข้าประมูลซื้อธุรกิจระบบบริหารจัดการทรัพย์สินของ ธนาคาร กสิกรไทย จำกัด (มหาชน) หรือ KBANK
โดยแหล่งข่าวกล่าวกับ บลูมเบิร์ก ว่าการเข้าซื้อครั้งนี้ของ Amundi อาจเป็นการเข้าถือหุ้นในสัดส่วนน้อย พร้อมกับการเข้าเป็นหุ้นส่วนทางธุรกิจกับ Kasikorn Asset Management Co. ด้วย โดยคาดว่าจะยื่นข้อเสนอภายในสองสัปดาห์นี้
อย่างไรก็ตาม แหล่งข่าวระบุว่า KBANK ยังคงอยู่ระหว่างการตัดสินใจว่าจะขายหุ้นส่วนน้อย หรือส่วนมาก ซึ่ง KBANK กำลังมองหาหุ้นส่วนทางกลยุทธ์เพื่อผลักดันแพลตฟอร์มธุรกิจบริหารจัดการทรัพย์สิน
อย่างไรก็ตาม ข้อเสนอต่างๆ ทั้งผู้ซื้อ และผู้ขายยังอยู่ระหว่างขั้นตอนการพิจารณา และทั้งสองฝ่ายยังสามารถถอนตัวได้